google/wiki40b huggingface dataset:
Eurobeat

Dejiny

V Japonsku bola populárna talianska hi-NRG hudba od konca 80. rokoch. Táto hudba bola produkovaná v rôznych nahrávacích spoločnostiach, ktoré definovali iný špecifický štýl. Boli to spoločnosti ako A Beat C (vznik v roku 1990), Boom Boom Beat (vznik v roku 1994), Delta (vznik v roku 1995), Hi-NRG Attack (vznik v roku 1994), Time (vznik v roku 1984), aj iné. Tento eurobeat mal vplyv na j-pop. Niektorí j-pop hudobníci ako Namie Amuro, MAX D&D, V6, Dream tvorili cover-verzie eurobeat piesní; ich eurobeat tvorba sa nazýva "J-Euro". 
Popovejšia verzia eurobeatu bola populárna v Spojenom kráľovstve, keď Stock Aitken Waterman písal hity pre umelcov ako Dead or Alive, Bananarama, Jason Donovan, Sonia a Kylie Minogue. Toto trio bolo predovšetkým ovplyvnené popovou hudbou, hi-NRG a italo-discom. Výsledok bola britská verzia italo-disca.
Zubenelgenubi

Zubenelgenubi alebo Zuben El Genubi (α Lib / α Librae / Alfa Librae) je druhá najjasnejšia hviezda v súhvezdí Váhy. Jej názov znamená Južné (ľavé) klepeto. Názov pochádza ešte z čias, keď súhvezdie Váhy tvorilo časť súhvezdia Škorpión. Jej ďalšie názvy sú Kiffa Australis alebo Elkhiffa Australis, čo znamená to isté. Je to vizuálna dvojhviezda, ktorej zložky sú od seba vzdialené 4´. V skutočnosti sú tieto zložky od seba vzdiaelné na 140-násobok priemernej vzdialenosti Pluta od Slnka. Tomu zodpovedá vzdialenosť 730 svetelných hodín. Hlavná zložka je modrobiela hviezda hlavnej postupnosti spektrálneho typu A3 IV, ktorú obieha slabá biela hviezdička spektrálneho typu F4 IV. Napriek tomu je aj táto slabšia zložka jasnejšia a teplejšia ako Slnko. Vizuálne jasnosti zložiek sú 2,75 a 5,15 magnitúd. Doba obehu je zhruba 200 000 rokov.
Les Cassés

Poloha

Obec má rozlohu 7,28 km². Najvyšší bod je položený 323 m n. m. a najnižší bod 189 m n. m.

Obyvateľstvo

Počet obyvateľov obce je 229 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Igor Rataj

Klubový hokej

Igor Rataj je odchovancom popradského hokeja, v klube odohral 6 sezón, postupne sa zaradil medzi najproduktívnejších útočníkov súťaže. Od sezóny 1998/99 hrával v Slovane Bratislava, v druhom roku pôsobenia pomohol vybojoval majstrovský titul. Pred ročníkom 2001/02 ho angažoval ruský superligový klub Amur Chabarovsk, v ňom odohral len 12 zápasov a vrátil sa do Slovana, kde získal druhý titul, ktorý v ďalšom roku obhájil. Pred sezónou 2003/04 prestúpil do klubu Bílí Tygři Liberec v českej extralige, sezónu dohral v Znojme. Nasledujúce dva roky pôsobil znovu v Liberci. Ročník 2006/07 začal v HC Plzeň, po desiatich zápasoch prestúpil do Slavie Praha. Hráčom tohto klubu bol aj v ďalšej sezóne, klub sa stal majstrom extraligy, keď vo finále zdolal HC Karlovy Vary. Pred ďalším ročníkom 2008/09 sa avizoval jeho návrat do Slovana, napokon podpísal trojročný kontrakt s HC Košice. Už po štrnástich zápasoch s ním vedenie predčasne ukončilo zmluvu. Následne sa dohodol s materským klubom HK Aquacity ŠKP Poprad na pôsobení do konca sezóny.

Reprezentácia

V slovenskej reprezentácii odohral 42 zápasov, strelil 8 gólov.
(štatistické údaje v článku sú z 21. októbra 2008)
Gloucesterská katedrála

Gloucesterská katedrála (angl.  Cathedral Church of St Peter and the Holy and Indivisible Trinity) je katedrála na severnom okraji anglického mesta Gloucester neďaleko rieky. Jej predchodcom bolo opátstvo Svätého Petra založené v roku 678 alebo 679.

Dejiny

Základy súčasnej katedrály boli položené za opáta Serla (1072 - 1104), ktorý sa neskôr stal jej prvým dekanom. Katedrála okrem iného obsahuje mozaikové okno s prvým vyobrazením golfu, ktoré pochádza z roku 1350. Je tu i rezba ľudí hrajúcich loptovú hru, ktorá je považovaná za jednu z prvých malieb stredovekého futbalu.
Základný sloh katedrály je normanský sloh s doplnkami v rôznych štýloch gotickej architektúry. Je dlhá 126 m a široká 43,5 m s centrálnou vežou z 15. storočia, vysokou 67,5 m a korunovanou štyrmi elegantnými vežičkami. Hlavná chrámová loď je normanská stavba z ranogotickou strechou. Krypta je jednou zo štyroch polkruhových katedrálnych krýpt v Anglicku. Južný krytý vstup je postavený v perpendikulárnom slohu, so zdobeným stropom, podobne ako severná priečna chrámová loď. Kruchta sa vyznačuje perpendikulárnym slohom navŕšeným na pôvodný normanský. 
Najzaujímavejším pamätníkom je baldachýnová hrobka Eduarda II., ktorý bol zavraždený v neďalekom hrade Berkeley. Z príjmov od pútnikov k tomuto hrobu bola vyzdobená hrobka i jej bezprostredné okolie. V neďalekej kaplnke je umiestnený i náhrobok [Róberta Curthosa, najstaršieho syna Viliama I. Dobyvateľa a veľkého mecenáša opátstva. 
Natáčal sa tu film Harry Potter a Kameň mudrcov.
Quai du Louvre

Poloha

Nábrežie leží na pravom brehu rieky Seiny oproti západnému cípu ostrova Cité. Začína na križovatke s ulicou Rue de la Monnaie pri moste Pont Neuf, kde nadväzuje na Quai de la Mégisserie, a končí na križovatke s ulicou Rue de l’Amiral-de-Coligny, odkiaľ pokračuje po prúde Quai François-Mitterrand.

Dejiny

Väčšia časť nábrežia medzi Rue de l'Amiral-de-Coligny a Quai des Tuileries bola v roku 2003 premenovaná na Quai François-Mitterrand, takže Quai du Louvre je dnes so svojimi 80 metrami najkratším nábrežím v Paríži.
Bulhon

Poloha

Obec má rozlohu 12,47 km². Najvyšší bod je položený 383 m n. m. a najnižší bod 317 m n. m.

Obyvateľstvo

Počet obyvateľov obce je 488 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sainte-Radégonde

Poloha

Obec má rozlohu 13,18 km². Najvyšší bod je položený 138 m n. m. a najnižší bod 100 m n. m.

Obyvateľstvo

Počet obyvateľov obce je 148 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bercloux

Poloha

Obec má rozlohu 9,35 km². Najvyšší bod je položený 61 m n. m. a najnižší bod 25 m n. m.

Obyvateľstvo

Počet obyvateľov obce je 406 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Eliud Kipchoge

Paríž 2003

Ako 19-ročný získal na MS v atletike 2003 zlatú medailu časom 12:52,79 min, keď o štyri stotiny sekundy predbehol Hišáma Al-Karrúdža.

Peking 2008

Na Letných olympijských hrách 2008 v Pekingu získal v behu na 5000 metrov striebornú medailu časom 13:02,80 min. Na prvého Kenenisu Bekeleho strácal 4 sekundy a 98 stotín a pred tretím Edwinom Cheruiyotom Soim mal náskok 3 sekundy a 44 stotín.
Baktria

Baktria (perzsky Báchtar, grécky Baktriana) je historické územie a jeden z prvých štátnych útvarov na území, ktoré dnes patrí Afganistanu, Turkmenistanu a Tadžikistanu, a ktoré tu začali vznikať už v 1. tisícročí pred Kr. Rozkladala sa v oblasti povodia rieky Amudarja, s hlavným mestom Baktra (dnešné afgánske mesto Balch).
Celkovo sa o tejto ríši nevie veľa. Baktria bola už v 7. storočí pred Kr. vyspelým štátom s mestskými sídlami, rozvinutým zavlažovaním a poľnohospodárstvom. Čulo obchodovala s okolím a mala i vlastné mince. Niektorí historici sa domnievajú, že ju mohol založiť jej vládca Guštásp (Vištásp), ktorý bol súčasníkom Zarathuštru.
Zmienky o Baktrii sa nachádzajú v Aveste (1. tisícročie pred Kr.), spomína ju Pompeius Trogus v Historiae Philippicae (1. storočie pred Kr.), v spisoch historika a geografa Abú Rajhána Bírúního (okolo 1. tisícročia) a v Šáhnáme (Knihe kráľov) Abú-I-Kásima Firdausího. 
Baktria ako historická oblasť sa neskôr stala súčasťou viacerých ríš: Seleukovskej, Kušánskej, Abbásovskej a ďalších.
Asterixove dobrodružstvá

Zhrnutie

Príbehy sa odohrávajú okolo roku 50 pred Kristom vo vymyslenej dedinke v Galii. Táto dedina je jediná, ktorú si dovtedy nepodmanil Julius Caesar a jeho rímske légie.
Obyvatelia dediny získavajú nadľudskú silu pitím čarovného nápoja, ktorý im varí ich druid Panoramix.
Väčšina príbehov sa točí okolo Rímskych pokusov získať čarovný nápoj a snažia sa s Galmi rôznymi spôsobmi vybabrať. Tieto pokusy vždy zmarí Asterix a jeho najlepší priateľ Obelix.
V blízkosti Paríža (cca 35 km na sever) sa nachádza zábavný park Asterix.
Lichobežníkový sval

Lichobežníkový sval alebo hovorovo trapézový sval (lat. musculus trapezius) je spinohumerálny sval chrbta. Niekedy sa požíva názov veľký lichobežníkový sval, skrátene VLS. Je to plochý trojuholníkový sval, ktorý pri doplnení s druhostranným svalom vytvára lichobežník.
Odstupuje od tŕňovitého výbežku (processus spinosi) hrudných stavcov a hornej šijovej čiary (linea nuchae superior) a upína sa na hrebeň lopatky (spina scapulae), nadplecok (acromion) a extremitas acromialis claviculae. Zdvíha plece, ťahá lopatku smerom dolu a priťahuje ju k chrbtici. Je to povrchový sval, ktorý vlastne vytvára obrys pliec.
Atbah

Príklad

Nešifrovaný text: WIKIPEDIA SLOBODNA ENCYKLOPEDIA
Šifrovaný text: VAQALNFAI ZPMHMFEI NEGTQPMLNFAI
Rüdiger Abramczik

Klubová kariéra

Abramczik je odchovancom klubu SV Erle 08, kde začal trénovať v roku 1964. O dva roky neskôr odišiel do juniorského tímu FC Schalke 04. Do jeho prvého tímu bol presunutý v sezóne 1973/1974. Debut v Bundeslige absolvoval 11. augusta 1973 v prehratom zápase 0:3 proti VfB Stuttgart. 12. januára 1974 vo vyhratom súboji s VfL Bochum 5:2 strelil svoj prvý gól v lige. V prvej sezóne Abramczik slúžil ako rezerva pre Schalke v lige hral 14-krát a strelil 3 góly. Od začiatku budúcej sezóny sa stal hráčom základnej zostavy Schalke. V sezóne 1976/1977 sa klub stal nemeckým vicemajstrom. V prvom tíme Schalke strávil sedem sezón. Odohral tam celkom 198 zápasov a strelil 44 gólov.
V roku 1980 sa presťahoval do iného prvoligového družstva Borussia Dortmund. V jeho farbách debutoval 15. augusta 1980 vo víťaznom stretnutí 2:1 s Bayer Uerdingen. Od jeho debutu v Borussii, bol jej hlavným hráčom. V tíme z Dortmundu hral cez tri roky. V tom čase sa objavil v 90 ligových zápasoch a strelil v nich 30 gólov, a najvyššiu pozíciu v lige s klubom dosiahol 6. miesto v sezóne 1981/1982.
V roku 1983 odišiel do bundesligového 1. FC Norimberg. V tomto tíme strávil rok. Odohral tam 24 zápasov a strelil v nich 3 góly. Roku 1984 odišiel do tureckého Galatasaray, kde tiež strávil rok, počas ktorého klub získal Turecký pohár. V roku 1985 sa vrátil do Nemecka, kde podpísal zmluvu s druholigovým Rot-Weiss Oberhausen. V jeho farbách odohral dve sezóny. V roku 1987 opäť hral za Schalke 04, v ktorom hral v rokoch 1966-1980. V tom čase, v klube slúžil ako libero. Počas sezóny tam odohral 4 ligové zápasy. Potom odišiel do klubu Wormatii Worms. Bol taktiež hráčom FC Gütersloh, v ktorom v roku 1991 ukončil kariéru.
Pouvrai

Poloha

Obec má rozlohu 6,8 km². Najvyšší bod je položený 192 m n. m. a najnižší bod 94 m n. m.

Obyvateľstvo

Počet obyvateľov obce je 113 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Diaľnica A10 (Holandsko)

Diaľnica A10 je okružnou diaľnicou okolo hlavného mesta Amsterdam.
S dĺžkou 32 km sa na ňu napájajú ďalšie štyri diaľnice: A8 na križovatke Coenplein, A4 na križovatke De Nieuwe Meer, A2 pri Amsteli, a A1 pri Watergraafsmeer.
Výstavba okruhu začala v roku 1962 a prvá časť bola skompletizovaná o štyri roky neskoršie. Coentunnel bol ovtorený 21. júna 1966. Západná časť A10 (Einsteinweg) bola ukončená 2. apríla 1975, a južná časť 7. júla 1981. Východná a severná časť boli ukončené v roku 1990, vrátane druhého tunela na okruhu, Zeeburgertunnel.

Linky

A10 na www.motorways-exitlists.com
Saint-Marcel-sur-Aude

Poloha

Obec má rozlohu 8,37 km². Najvyšší bod je položený 31 m n. m. a najnižší bod 9 m n. m.

Obyvateľstvo

Počet obyvateľov obce je 1612 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Moped Stadion

Moped Stadion bol český typ mopedu, ktorý v niekdajšom Česko-Slovensku vyrábal podnik Motor České Budějovice vo svojom pobočnom závode Stadion Rakovník.
Výroba mopedu bola zahájená v roku 1957 a bol to prvý moped, vyrábaný v Česko-Slovensku. Prvé prototypy Stadionu však vznikali už v roku 1956. Vo väčšom rozsahu sa výroba rozbehla až v roku 1958. Prvý typ série niesol typové označenie S11. V roku 1960 potom na neho nadviazala typová rada S22. Posledným mopedom tejto rady bol typ S23 z roku 1962, ktorý bol však vyrábaný len v malej sérii a výhradne pre vývoz. Najviac mopedov značky Stadion bolo vyrobeno v prvej rade S11, a to cez 150 tisíc kusov.
Courcelles-lès-Semur

Poloha

Obec má rozlohu 12,03 km². Najvyšší bod je položený 387 m n. m. a najnižší bod 297 m n. m.

Obyvateľstvo

Počet obyvateľov obce je 239 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kallikles (syn Theokosma)

Kallikles (starogr. Καλλικλῆς) bol grécky sochár v 5. storočí pred Kr.
Sochár Kallikles, syn Theokosma z Megary, tvoril pravdepodobne v 2. polovici 5. storočia pred Kr. O jeho sochárskych dielach máme správy len od gréckeho cestovateľa Pausania, ktorý vo svojej sprievodcovskej príručke po Grécku uvádza, že Kallikles, tvorca Diovej sochy v Megare, zhotovil sochy olympijských víťazov, slávneho boxera Diagora z Rodosu, víťaza hier v roku 464 pred Kr. a sochu juniorského boxera Gnathóna z Dipaie, korunovaného olivovým vencom v roku 440 pred Kr. Tieto sochy stáli na posvätnej pôde Olympie.
Z Diagorovej sochy sa v Olympii našiel podstavec i s nápisom. Podľa typu písma ho ale datujú na koniec 4. storočia pred Kr. Keďže sa Diagoras mohol pýšiť potomkami, ktorí tiež dosiahli olympijské víťazstvá, je možné, že tento podstavec a jeho nápis (možno aj sochu) v tom období obnovili (podstavce sa bežne po poškodení vymenili). V Olympii sa z podstavcov Diagorovcov zachovali početné trosky východne od Diovho chrámu, ale tiež v blízkosti eretrijského býka.
Katakana

Dejiny

Vznikla v 8. storočí za prispenia Kibi no Makibiho (693-755) zjednodušením jednotlivých častí (kata znamená po japonsky „časť“) znakov kandži (na rozdiel od hiragany, ktorá vznikla zjednodušením celých znakov kandži), u ktorých už predtým došlo k desemantizácii a fonetizácii (stratili význam a stali sa obyčajnými zvukmi, aby mohli vyjadrovať japonské koncovky). Znaky katakany sú hranatejšie a jednoduchšie ako znaky hiragany a cudzinci, ktorí sa učia po japonsky, sa ju väčšinou učia ako druhú (po hiragane). Katakanu pôvodne používali japonskí budhisti ako pomôcku napovedajúcu výslovnosť v budhistických spisoch (podobne ako sa dnes používa hiragana v knižkách pre deti), ako aj ako spôsob rýchleho písania.
Northrop Grumman E-8 Joint STARS

História

V 70. rokoch 20. storočia mali ozbrojené sily USA záujem o zdokonalené systémy sledovania bojiska. To viedlo k vývojovým prácam na tvorbe vyspelého radaru so syntetickou apertúrou (SAR), ktorý by dokázal detailne mapovať zemský povrch. Tento projekt s kódovým označením PAVE MOVER zastrešovala agentúra DARPA spolu s americkým letectvom.
V tom istom čase financovala americká armáda vývoj podobného systému sledovania bojiska, ktorého nosičom by bol vrtuľník rodiny Sikorsky H-60. Projekt niesol označenie Stand-Off Target Acquisition System (SOTAS), ale náklady naň boli príliš vysoké a armáda bola nútená ho zrušiť. Krátko nato v roku 1982 armáda a letectvo svoje programy zlúčili. Nasledujúce dva roky strávili definovaním svojich požiadaviek a výsledkom bol systém Joint Surveillance Target Attack Radar System (Joint STARS).
Melbourne Systems Division, divízia spoločnosti Grumman, získala v roku 1985 zákazku na vývoj a výrobu dvoch prototypov E-8A, ktoré sa stali leteckou platformou pre systém Joint-STARS. Prvý prototyp E-8A sa dostal do vzduchu v roku 1988, pričom oba stroje boli operačne testované už počas vojny v Perzskom zálive v roku 1991.
Medzitým bola v roku 1990 uzavretá zmluva na výrobu jedného vylepšeného prototypu v štandarde E-8C, ktorý absolvoval svoj prvý let v marci 1994. Dodávky prvých lietadiel v tejto verzii začali v roku 1995.

Operačné nasadenie

Prvé dve lietadlá E-8A dorazili 11. januára 1991 do Rijádu v Saudskej Arábie. Tu sa zúčastnili operácie Desert Storm, ktorej cieľom bolo vytlačiť Iračanov z Kuvajtu. E-8A vykonali prvú misiu 14. januára, čo bolo dva dni pred začiatkom leteckej kampane. Celkovo absolvovali 49 bojových letov, v rámci ktorých strávili vo vzduchu viac ako 500 hodín. Aj keď lietadlá boli vybavené iba asi desiatimi operátorskými konzolami a toto nasadenie bolo v zásade iba testovacie, oba stroje sa ukázali byť cennými bojovými prostriedkami. Snímky z E-4A zmapovali pohyby irackých vozidiel na tzv. „Diaľnici smrti“ a presne ich označili pre potreby leteckého útoku. 
Od decembra 1995 do marca 1996 sa lietadlá E-8A a E-8C zúčastnili operácie Joint Endeavor, čo bola mierová misia NATO v Bosne a Hercegovine. Stroje štartovali zo základne v Nemecku a absolvovali 95 letov (viac ako 1 000 letových hodín). E-8C boli do tejto operácie opätovne nasadené v v októbri 1996, kedy absolvovali 36 operačných letov s viac ako 470 letovými hodinami.
Patay (obec)

Poloha

Obec má rozlohu 13,8 km². Najvyšší bod je položený 132 m n. m. a najnižší bod 114 m n. m.

Obyvateľstvo

Počet obyvateľov obce je 2 075 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lagesse

Poloha

Obec má rozlohu 12,57 km². Najvyšší bod je položený 258 m n. m. a najnižší bod 163 m n. m.

Obyvateľstvo

Počet obyvateľov obce je 184 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aspach (Haut-Rhin)

Poloha

Obec má rozlohu 4,2 km². Najvyšší bod je položený 386 m n. m. a najnižší bod 293 m n. m.

Obyvateľstvo

Počet obyvateľov obce je 1 132 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Seraincourt (Ardennes)

Poloha

Obec má rozlohu 16,2 km². Najvyšší bod je položený 194 m n. m. a najnižší bod 95 m n. m.

Obyvateľstvo

Počet obyvateľov obce je 242 obyvateľov (2009).
Graf vývoja obyvateľstva:
Zdroje: INSEE
Železný potok (prítok Hnilca)

Prameň

Pramení vo Volovských vrchoch, v geomorfologickom podcelku Knola, na VSV svahu Veľkej Knoly (1 265,9 m n. m.) v nadmorskej výške približne 1 180 m n. m.

Opis toku

Od prameňa tečie najprv smerom na severovýchod, po pribratí prítoku spod Muráňa sa stáča smerom na východ a podteká cestu II. triedy č. 533. Na strednom a dolnom toku koryto tečie súbežne s cestou II. triedy č. 546, sprava priberá Hliniskový potok a na strednom toku sa stáča juhovýchodným smerom, pričom preteká obcou Hnilčík, kde priberá pravostrannú Ráztoku. Na dolnom toku, pod obcou Hnilčík, tečie najprv východným smerom, sprava priberá Čiernohorský potok a zľava Borsučí potok, definitívne sa stáča na juhovýchod a preteká intravilánom obce Nálepkovo, kde sa vlieva do Hnilca.

Ústie

Do Hnilca ústi na území obce Nálepkovo (JJV od jej centra) v nadmorskej výške približne 517 m n. m.
Eklekticizmus (filozofia)

Eklekticizmus (z starogr. eklegein – vyberať) alebo eklektizmus alebo eklektická škola je postup vytvárania filozofického výkladu sveta na základe preberania riešení jednotlivých problémov a tém z rozmanitých filozofických systémov.
Ako škola antickej filozofie sa eklekticizmus začal šíriť v období helenistickej filozofie v 2. storočí pred Kr. Najväčšie rozšírenie dosiahol v 1. storočí pred Kr. – 2. storočí, t. j. v období, keď nevznikali nijaké filozofické systémy. (V 3. storočí boli všetky staré smery a s nimi aj eklekticizmus zatlačené novoplatonizmom.) Veľmi silno prispel k rozšíreniu eklekticizmu Karneadov skepticizmus, z ktorého vyplývalo, že každý si môže vyberať to, čo považuje za teoreticky pravdepodobné a prakticky užitočné.
V 1. stor. pred Kr. sa prejavovala tendencia zdôrazňovať skôr zhody ako rozdiely medzi filozofickými školami (pozri: Akadémia). V etike dospelo stieranie rozdielov tak ďaleko, že sa dá ťažko rozoznať, či napr. Horatiov ideál mudrca je viac stoický alebo epikurovský.
Typickými predstaviteľmi antického eklekticizmu boli: Antiochos z Askalónu, ktorý podľa antického svedectva previedol stou do Akadémie, Cicero, Marcus Terentius Varro Reatinus, Favorinus z Arelaty, Plutarchos.
Paschal III.

Paschal III. (lat. Paschalis Tertius) vl. menom Guido z Cremy (* ? – † 20. september 1168, Rím) bol taliansky duchovný a protipápež pápeža Alexandra III. (od 22. apríla 1164 do 20. septembra 1168).
Bol druhým z radu protipápežov (celkom štyroch) zvolených proti riadnemu pápežovi Alexandrovi III. Za jeho voľbou stála procisárska strana Fridricha I. Barbarossu.
Pochádzal z aristokratickej rodiny. Pôvodne bol kardinálom a kňazom kostola San Callisto v Ríme. Pôsobil v pápežských službách už za čias pápeža Inocenta II. K jeho zvoleniu ako nástupcu protipápeža Viktora IV. prispelo o. i. aj to, že patril k Viktorovým najvýraznejším podporovateľom. 22. apríla prebehla voľba a 26. bol v toskánskom meste Lucca vysvätený ako Paschal III.
Hlavného podporovateľa mal Paschal III. v osobe rímskeho cisára. Vrcholným prejavom cisárovej podpory Paschalovi bola Fridrichova verejná prísaha a záväzok, že nikdy neuzná Alexandra III. a vždy bude uznávať iba Paschala. V mene tejto prísahy vyžadoval cisár podporu pre Paschala aj od prelátov a ríšskych kniežat.
V júli 1167 Paschal sprevádzal svojho ochrancu na jeho vojenskom ťažení do Ríma. V obave o svoju bezpečnosť Alexander III. z mesta utiekol. 22. júla bol v Bazilike svätého Petra Paschal III. intronizovaný a 1. augusta tu sám korunoval Fridricha I. a jeho druhú manželku Beatrix.
Vzápätí po svojej intronizácii však Paschal v dôsledku vypuknutia malárie opustil Rím (spolu s cisárskymi vojskami). Späť sa vrátil až začiatkom nasledujúceho roku. V Ríme ho zastihli nálady obyvateľov vyjadrujúce podporu Alexandrovi III. Kvôli zaisteniu bezpečnosti sa Paschal uchýlil do pevnosti pri svätopeterskej bazilike, kde i koncom septembra 1168 zomrel.
AXA Aréna NTC

AXA Aréna, v minulosti Aegon aréna a Sibamac Arena, je športová hala a súčasť Národného tenisového centra v Bratislave. Usporiadavajú sa tu tenisové zápasy či turnaje, konalo sa tu finále Davisovho pohára v roku 2005 medzi Slovenskom a Chorvátskom. Taktiež sa tu pravidelne koná tenisový turnaj kategórie challenger Slovak Open. Používa sa aj na organizovanie koncertov, koncertovali tu aj Joe Cocker, Marilyn Manson, Deep Purple a Rihanna. Kapacita je 4 500 ľudí.
Éterville

Poloha

Obec má rozlohu 4,87 km². Najvyšší bod je položený 78 m n. m. a najnižší bod 12 m n. m.

Obyvateľstvo

Počet obyvateľov obce je 1369 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Faleyras

Poloha

Obec má rozlohu 10,44 km². Najvyšší bod je položený 102 m n. m. a najnižší bod 26 m n. m.

Obyvateľstvo

Počet obyvateľov obce je 397 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jurenákov dom

Jurenákov dom alebo Jurenákov palác je budova v Bratislave v Starom Meste na Vajanského nábreží 3.
Je to neskoroklasicistická až eklektická stavba z prvej tretiny 19. storočia, dnes kultúrna pamiatka, známa aj ako pôvodný dom A. Jurenáka.
Sídli tu miestny úrad Bratislava-Staré Mesto.
Skutky apoštolov

Skutky apoštolov (skratka Sk; starogr. Πράξεις τῶν Ἀποστόλων) je piata kniha Nového zákona, opisujúca obdobie vzniku a šírenia prvotnej kresťanskej Cirkvi, najmä činnosť apoštolov Petra a Pavla v 30. a 40. rokoch 1. storočia. Pôvodný názov knihy v starogréčtine je ΠΡΑΞΕΙΣ ΤΩΝ ΑΠΟΣΤΟΛΩΝ.
Názov knihy pochádza z cirkevnej tradície. Úplný názov knihy nie je výstižný, keďže sa nepopisujú skutky všetkých apoštolov, ale hovorí iba o Petrovi a Jánovi a hlavne o Pavlovi. Krátko sú spomenutí ešte Štefan, Filip, Barnabáš a Jakub mladší.

Vznik a autorstvo

Názov Skutky apoštolov sa prvý raz objavuje u Ireneja (pred 200) a knihu uvádzajú všetky zoznamy Nového zákona, začínajúc zlomkom Muratoriho. Najstarší zachovaný zlomok (papyrus P 48) je z 3. storočia.
Staršia tradícia predpokladala, že kniha vznikla bezprostredne po udalostiach, ktoré popisuje, t. j. približne v roku 65, a že ju napísal Lukáš, lekár a Pavlov spolupracovník, o ktorom, sa zmieňuje v Kol 4,14 ai. Pretože je však závislá na Lukášovom evanjeliu, ktoré asi vzniklo až po zborení chrámu v roku 70, pretože sa jej opis rady udalostí nezhoduje s Pavlovým opisom v jeho listoch, prikláňajú sa moderní autori skôr k neskoršiemu dátumu, niekedy v rokoch 70 – 90. 
Pre stotožnenie autora Evanjelia podľa Lukáša a Skutkov apoštolov s Lukášom z Kol 4,14 hovorí, že autor používa niekoľko odborných lekárskych termínov a snáď i to, že niektoré pasáže píše v prvej osobe množného čísla. Proti tomu hovoria náukové rozdiely medzi Skutkami apoštolov a Pavlom, odlišné opisy niektorých dôležitých udalostí i legendárny popis Pavlových činov na cestách. Autor však nikdy Pavla neoznačuje ako apoštola.